O bývalého Hamšíkovho spoluhráča sa strhla bitka: Zapojil sa do nej aj Liverpool
LIVERPOOL - Ďalším záujemcom o služby belgického futbalového reprezentanta Driesa Mertensa je FC Liverpool.
Líder anglickej Premier League sa pripojil k Chelsea Londýn, Juventusu Turín a Interu Miláno, ktorí už skôr avizovali záujem pokúsiť sa v letnom prestupovom termíne angažovať 32-ročného krídelníka. Informáciu priniesol portál football-italia.net.
Mertensovi sa v júni končí zmluva s SSC Neapol a pokiaľ nepríde k jej predĺženiu, stane sa voľným hráčom. V sezóne prerušenej pandémiou koronavírusu odohral za SSC 29 zápasov a strelil dvanásť gólov, patril ku kľúčovým hráčom tímu. V Lige majstrov sa v siedmich stretnutiach strelecky presadil šesťkrát.
Kompletné výsledky a aktuálna tabuľka Priemier League
- Zdroj:
- TASR
- Foto:
- SITA/AP Photo/Antonio Calanni